Les matrícules per al curs 2025-2026, en termini extraordinari i fora de termini, s’han de formalitzar al juliol
2025-07-24

El departament d’Educació de l’Ajuntament de Burjassot ha informat que aquelles famílies que no hagen matriculat a les seues filles i fills en el període ordinari per al curs 2025/2025, hauran de participar en el procés extraordinari, a través d’Adminova, el portal d’admissió de la Generalitat Valenciana.  S’haurà de fer del 17 fins al 22 de juliol per a Infantil i Primària i del 23 al 24 de juliol en el cas d’Educació Secundària i Batxillerat.

Una vegada superades les dos dates, aquelles famílies que no hagen sol·licitat la plaça, entraran en la “sol·licitud fora de termini” que, en este cas, ha de formalitzar-se en el Servei d’Atenció al Ciutadà (SAC) de l’Ajuntament de Burjassot, situat a la Casa de Cultura. Este procés “fora de termini” començarà el dia 23 de juliol per a Infantil i Primària i el 25 de juliol per a Secundària i Batxiller. És necessari sol·licitar Cita Prèvia.

Esta acció té un tràmit específic en la Seu Electrònica de l’Ajuntament de Burjassot.